Чорный дятель

Чорный дятель (Dryocopus martius) є найвекшый европскый представитель родины дятловых. Росшыреный є в боровых, буковых і змішаных лїсах на розлеглій теріторії Евразії.

 Опис 

Чорный дятель є із своёв довжков 45-50 цм, вагов 250-320 ґ і роспятём крыл коло 76 цм великый згруба як ворона. Мать щігле, чорне тїло із світлым міцным дзёвбаком, подовговастов коцкастов головов, сивыма ногами і білыма очами. Поглавя мають слабо вывинутый поглавный діморфізм. Самець мать на голові червену „чапочку“, саміця мать червеный лем тыл. На розлуку од другых дятловый лїтать чорный дятель просто а не вовнками.

 Хованя 

Жывить ся передовшыткым деревоказовыма шкодцями, мурянками, хробаками або їх ларвами, котры за помочі свого добрї формованого долотового дзёбака вытесавать із жывого і мертвого дерева. На набераня жертвы з тяжко доступных місць мать довгый лїпкачій дзёбак на кінцї кус зубчатый.

Чорный дятель є сталый птах птах. При лїтаню ся озывать звучным „кві кві кві“, як сидить проникавым „кліеее“.

 Референції 

Катеґорія:Дятловы
Катеґорія:Птаство Підкарпатьской Руси